6.  โครงการในอนาคต

บริษัทฯ มีโครงการในอนาคตที่จะสร้างรายได้ ลดค่าใช้จ่ายในการดำเนินงาน
ซึ่งจะส่งผลให้บริษัทฯมีกำไรสุทธิที่เติบโตเพิ่มขึ้นอย่างต่อเนื่องรวมถึงการสร้างความมั่นคงทางธุรกิจโดยการเป็นเจ้าของสินทรัพย์ที่มีความจำเป็นในการดำเนินงาน
เช่น คลังสินค้า เป็นต้น โดยบริษัทฯมีโครงการสำคัญที่จะผลักดันให้เกิดขึ้น ดังต่อไปนี้

โครงการในระยะสั้น

1.  โครงการสร้างคลังเก็บถ่านหินแห่งใหม่

ปัจจุบัน บริษัทฯ มีคลังสินค้าหนึ่งแห่งมีพื้นที่เช่าทั้งหมด 18 ไร่ และสามารถเก็บถ่านหินได้ประมาณ
40,000–50,000 ตัน ซึ่งในอนาคตบริษัทฯจะมีการขยายตลาดอย่างต่อเนื่อง
ทำให้คลังเก็บสินค้าแห่งนี้ไม่สามารถเก็บถ่านหินได้อย่างเพียงพอ
บริษัทฯจึงมีความจำเป็นต้องสร้างคลังสินค้าแห่งใหม่
โดยบริษัทฯมีนโยบายในการซื้อที่ดินเพื่อให้มีความมั่นคงในอนาคต
และการซื้อที่ดินนี้ไม่เป็นรายการกับบุคคลที่อาจมีความขัดแย้งกัน
โดยมีรายละเอียดในการสร้างคลังสินค้า ดังนี้

6.1.1 คลังสินค้าจังหวัดสมุทรสาคร

ปัจจุบัน บริษัทฯได้ติดต่อหาสถานที่แห่งใหม่ที่จังหวัดสมุทรสาคร ซึ่งเป็นพื้นที่ขนาดประมาณ 50 ไร่
สามารถเก็บถ่านหินได้เพิ่มขึ้นจากคลังสินค้าปัจจุบันเป็นจำนวน 3 เท่า
โดยบริษัทฯจะสร้างเป็นโกดังปิด และคลังสินค้าแห่งนี้จะมีระยะทางใกล้กับท่าเรือขึ้นถ่านหินมากขึ้น
ทำให้ลดระยะทางในการขนส่งถ่านหินมาที่คลังเก็บถ่านหินแห่งใหม่
ส่งผลให้ลดค่าใช้จ่ายในการขนส่งลง

โครงการนี้บริษัทฯ คาดว่าจะใช้งบประมาณในการลงทุนจำนวน 90 ล้านบาท ในการจัดซื้อที่ดิน
อุปกรณ์ต่างๆ และสร้างโกดังเก็บสินค้า
โดยบริษัทฯจะใช้เงินกู้จากธนาคารพาณิชย์และเงินจากการระดมทุนในตลาดหลักทรัพย์

6.1.2 คลังสินค้าจังหวัดอยุธยาหรือสระบุรี

บริษัทฯยังมีโครงการที่สร้างคลังสินค้าอีกแห่งหนึ่งโดยบริษัทฯคาดว่าจะทำการสร้างคลังสินค้าที่จังหวัดอยุธยาหรือสระบุรีซึ่งมีโรงงานอุตสาหกรรมเป็นจำนวนมาก
เพื่อเป็นการทดแทนคลังสินค้าเดิมที่อำเภอนครหลวง จังหวัดอยุธยา
ซึ่งจะทำให้บริษัทฯมีรายได้เพิ่มขึ้นจากฐานโรงงานอุตสาหกรรมขนาดกลางในบริเวณนั้นและใกล้เคียงซึ่งบางส่วนเคยเป็นฐานลูกค้าเก่าของบริษัทฯมาก่อน
ซึ่งปัจจุบันลูกค้ากลุ่มนี้ยังมีความต้องการถ่านหินจากบริษัทฯอยู่
ทำให้บริษัทฯสามารถลดค่าขนส่งสินค้าไปให้ลูกค้าได้เป็นจำนวนมาก โดยกระบวน
การขนส่งถ่านหินจากเกาะสีชังจะใช้เรือโป๊ะมาขึ้นท่าที่จังหวัดอยุธยา
และใช้รถบรรทุกขนถ่านหินเข้าคลังสินค้าเช่นกัน โดยบริษัทฯ
มีงบประมาณในการสร้างคลังสินค้าแห่งใหม่จำนวน 40 ล้านบาท ในการจัดซื้อที่ดินประมาณ 40 ไร่
อุปกรณ์ต่างๆ และสร้างโกดังเก็บสินค้า บริษัทฯ คาดว่าโครงการนี้จะแล้วเสร็จในปี 2548
ซึ่งจะทำให้บริษัทฯ มียอดขายเพิ่มขึ้นประมาณปีละ 100,000-200,000 ตัน

โครงการระยะยาว

6.2 โครงการสร้างท่าเทียบเรือขึ้นถ่านหิน

ปัจจุบัน บริษัทฯนำเข้าถ่านหินมาจากประเทศอินโดนีเซียทางเรือเดินทะเลและจอดที่ท่าเกาะสีชัง
จากนั้นขนถ่ายลงเรือโป๊ะมาขึ้นที่ท่าอำเภอเมือง
และขนย้ายถ่านหินเข้าไปเก็บที่คลังสินค้าอำเภอเมือง จังหวัดสมุทรสาคร
บริษัทฯมีโครงการที่จะสร้างท่าเทียบเรือขึ้นถ่านหินและเป็นคลังเก็บถ่านหินในสถานที่เดียวกัน
ซึ่งจะทำให้บริษัทฯสามารถประหยัดค่าใช้จ่ายได้เป็นอย่างมาก ได้แก่ ค่าใช้จ่ายค่าผ่านท่า
ค่าตักหน้าท่า ค่าชั่งน้ำหนัก และค่าขนส่งจากท่าอำเภอเมืองไปยังคลังสินค้า
ซึ่งในขณะนี้บริษัทฯกำลังพิจารณาหาสถานที่ที่เหมาะสมเพื่อใช้สำหรับโครงการนี้
โดยพื้นที่ฝั่งหนึ่งจะต้องติดแม่น้ำที่มีร่องน้ำลึกสามารถให้เรือเข้าได้
และอีกฝั่งหนึ่งใกล้ถนนเพื่อความสะดวกในการขนส่งถ่านหิน
บริษัทฯคาดว่าโครงการนี้จะเป็นโครงการระยะยาวและเริ่มโครงการได้ในช่วงปี 2549 –2551

6.3 โครงการสร้างโรงงานเพื่อผลิตถ่านหินก้อน

บริษัทฯ มีโครงการที่จะทำถ่านหินก้อน
โดยการนำถ่านหินผงมาอัดเป็นก้อนและปรับแต่งคุณสมบัติทางเคมีเพื่อให้ปลอดภัยกับสิ่งแวดล้อม
ซึ่งเป็นการสร้างมูลค่าเพิ่มให้กับถ่านหิน โดยบริษัทฯจะทำการตลาดสำหรับลูกค้ากลุ่มใหม่ ได้แก่
ลูกค้าในกลุ่มโรงแรม โรงพยาบาล เป็นต้น ซึ่งลูกค้าเหล่านี้มีการใช้ความร้อนในการผลิตไอน้ำ
เช่นเดียวกับโรงงานอุตสาหกรรมทั่วไป โดยจุดเด่นของถ่านหินก้อน คือ
ถ่านหินก้อนมีราคาที่ถูกกว่าน้ำมันเตาที่ใช้ในโรงแรมหรือโรงพยาบาลในปัจจุบัน ในอนาคต
บริษัทฯมีโครงการที่จะลงทุนสร้างโรงงานแห่งใหม่
สั่งซื้อเครื่องจักรการผลิตและอุปกรณ์ทดสอบคุณภาพ
ซึ่งบริษัทฯคาดว่าจะสามารถเริ่มดำเนินงานได้ในปี 2549- 2551